**Zápis**

**z vyhodnotenia cenových ponúk záujemcov o prenájom   
dočasne prebytočného nehnuteľného majetku štátu**

**v správe Ministerstva práce, sociálnych vecí a rodiny Slovenskej republiky**

**konaného dňa 17.07.2024 (2. kolo)**

Komisia na vyhodnotenie cenových ponúk záujemcov o prenájom dočasne prebytočného nehnuteľného majetku štátu bola vymenovaná štatutárnym orgánom Ministerstva práce, sociálnych vecí a rodiny Slovenskej republiky (ďalej len „MPSVR SR“) podľa § 13 ods. 1 zákona Národnej rady Slovenskej republiky č. 278/1993 Z. z. o správe majetku štátu v znení neskorších predpisov (ďalej len „zákon o správe majetku štátu“), a to v zložení: Ing. Marcela Malatinská, Mgr. Jana Krausová Daniš, JUDr. Roman Oklamčák, Mgr. Ádám Madarász.

**Predmet ponuky**

MPSVR SR v zmysle § 13 ods. 1 zákona o správe majetku štátu ponúklo na prenájom dočasne prebytočný nehnuteľný majetok štátu, a to ***nebytové priestory stavebne určené na prevádzkovanie kuchyne a bufetu a k nim prislúchajúce skladové a technologické priestory******o celkovej výmere******544,60 m²****,* ktoré sa nachádzajú na prízemí budovy na ul. Špitálska 4, 6, 8 v Bratislave, súpisné č. 2206, na parcele č. 8680/2, v k. ú. Staré mesto, obec BA - m. č. Staré mesto, okres Bratislava I, zapísanej v KN na LV č. 8774 katastrálnym odborom Okresného úradu Bratislava.

Minimálne trhové nájomné za prenájom nehnuteľného majetku štátu bolo stanovené vo výške **40 273,- €/544,60 m2/rok**. Kritérium výberu bola najvyššia ponúknutá cena za prenájom.

V súlade s § 13 ods. 1 zákona o správe majetku štátu bola dňa 03.07.2024 zverejnená ponuka v Registri ponúkaného majetku štátu na stránke www.ropk.sk (ďalej len „register“) na predkladanie cenových ponúk na prenájom dočasne prebytočného majetku štátu. Lehota na doručovanie ponúk bola stanovená od 04.07.2024 do 15.07.2024.

**Vyhodnotenie**

**V stanovenej lehote na doručovanie cenových ponúk** boli Ministerstvu práce, sociálnych vecí a rodiny Slovenskej republiky doručené nižšie uvedené cenové ponuky, ktoré splnili podmienky:

1. PRACLÍK City s. r. o., Labutia 209/1 Čilistov, 931 01 Šamorín, IČO: 56 180 241 – cenová ponuka: **49000€**/predmet nájmu/ rok
2. COFFEE & VIA s.r.o., Ulica Ondreja Štefanka 3987/3, 851 01 Bratislava IČO: 45 237 964 – cenová ponuka:**48000€**/premet nájmu/rok
3. AIO service 2 s.r.o., Znievska 36, 851 06 Bratislava, IČO: 52 396 045 cenová ponuka: **43200€**/predmet nájmu/ rok
4. S&G, spol. s.r.o., Sekurisova 6, 841 01 Bratislava, IČO: 35 777 133 cenová ponuka: **40891,95€**/predmet nájmu/rok

Komisia v nadväznosti na uvedené navrhuje uzatvoriť so spoločnosťou PRACLÍK City s.r.o **nájomnú zmluvu** podľa § 13 zákona o správe majetku štátu.

Podľa § 13 ods. 3 zákona o správe majetku štátu správca môže dočasne prebytočný nehnuteľný majetok štátu prenechať do nájmu nájomnou zmluvou uzavretou najviac   
na päť (5) rokov, komisia preto v súlade s týmto ustanovením navrhuje uzatvoriť nájomnú zmluvu na päť (5) rokov odo dňa nadobudnutia účinnosti nájomnej zmluvy.

Na platnosť nájomnej zmluvy sa podľa 13 ods. 9 zákona o správe majetku štátu vyžaduje súhlas Ministerstva financií Slovenskej republiky.

*Zápis z vyhodnotenia cenových ponúk záujemcov o nájom bol vyhotovený v súlade s § 13 ods. 1 zákona o správe majetku štátu a bude verejne prístupný v registri podľa § 8d ods. 2 písm. j) zákona o správe majetku štátu.*

V Bratislave dňa 18.07.2024

*Zápis vypracoval: Mgr. Ádám Madarász*

**Členovia komisie Podpis**

Ing. Marcela Malatinská ..............................................

Mgr. Jana Krausová Daniš .............................................

JUDr. Roman Oklamčák .............................................

Mgr. Ádám Madarász ..............................................